Συνημμένο 137.

Κατασκευή Αρμονικού Τραπεζίου.

Επέκταση της Κατασκευής 11(17) από Ευθεία και σε Κύκλο.

11(43). Σε κύκλο (Ο, R) θεωρούμε το ζεύγος σημείων Α, Β. Στον ίδιο κύκλο να ορισθεί δεύτερο ζεύγος σημείων Γ, Δ τα οποία να χωρίζουν αρμονικά τα σημεία Α, Β και έτσι ώστε ΑΒ=ΓΔ=2τ,
ή με άλλη διατύπωση:
Σε κύκλο (Ο, R) να εγγραφεί αρμονικό τετράπλευρο ΑΓΒΔ του οποίου δίνεται η μία διαγώνιος ΑΒ=2τ και τέτοιο ώστε ΑΒ=ΓΔ=2τ. 

Ó÷Þìá 46.

Σχήμα 46.

Λύση 1η (Σχήμα 46). 

(α). Ανάλυση. 

Αν ΑΓΒΔ είναι το ζητούμενο αρμονικό τετράπλευρο, τότε σύμφωνα με τα γνωστά η ΓΔ θα πρέπει να περνά από τον πόλο Ν της γνωστής μας χορδής ΑΒ.
Ακόμη πρέπει να είναι και ΑΒ=ΓΔ=2τ,

Έτσι επειδή, το Ν κατασκευάζεται και ο κύκλος (Ο, R) πρέπει να αποκόπτει από την ευθεία ΝΔ τμήμα ΓΔ=ΑΒ= 2τ, οδηγούμαστε στην παρακάτω κατασκευή. 
(β). Κατασκευή. 

Ορίζουμε, κατά τα γνωστά τον πόλο Ν της χορδής ΑΒ και από το Ν φέρουμε, κατά τα γνωστά, εφαπτομένη ΝΛ στον ομόκεντρο κύκλο (Ο, ρ) με τον κύκλο (Ο, R), ο οποίος έχει ακτίνα ρ ίση με την από-

σταση ΟΚ του Ο από την ΑΒ, η οποία τέμνει τον κύκλο (Ο, R) στα σημεία Γ, Δ (το Γ μεταξύ των Ν, Δ). Λέμε ότι το τετράπλευρο ΑΓΒΔ είναι το ζητούμενο αρμονικό. 
(γ). Απόδειξη.  
Επειδή η ΓΔ περνά από τον πόλο Ν της ΑΒ, οι χορδές ΑΒ, ΓΔ είναι συζυγείς, οπότε το τετράπλευρο ΑΓΒΔ είναι αρμονικό [Πρώτο Κριτήριο Αρμονικότητας εγγεγραμμένου τετράπλευρου, Πρόταση 1α(190), του βιβλίου μου «Νέα Στοιχεία Γεωμετρίας. Βλέπε και Γεωμετρία Γεωργίου Τσίντσιφα παράγραφος 8-4,10].

Ακόμη επειδή ρ=ΟΛ=ΟΚ, η ΓΔ είναι ίση με τη χορδή ΑΒ.

(γ). Διερεύνηση.
Εύκολα διαπιστώνουμε ότι το πρόβλημα αυτό έχει πάντοτε δύο λύσεις, συμμετρικές ως προς την ΟΝ, καθώς εφαπτόμενες από το Ν στον κύκλο 

(Ο, ρ), άγονται πάντοτε δύο (η ΝΓΔ και η ΝΓ'Δ').

Παρατήρηση.
Είναι φανερό ότι το τετράπλευρο ΑΓΒΔ είναι τραπέζιο, καθώς είναι εγγεγραμμένο σε κύκλο και έχει τις διαγώνιές του ίσες (αρμονικό τραπέζιο).
                                                                                      Θεσσαλονίκη  19-6-2012.

                                                                                             Νίκος Κυριαζής.

